**Opišite daljinski upravljač za tv?**

Daljiniski upravljač treba da bude odgovarajuće veličine da može da stane u ljudsku šaku. Da ne bude previše težak i da na njemu sve bude lepo i čitko ispisano. Daljinski upravljač treba da bude odgovarajućeg materijala, koji nije lako lomljiv, a materijal samog daljinskog upravljača i dugmića na njemu treba da bude druge strukture, dugmići treba da su dosta mekši i na lagan dodir da rade. Na daljinskom upravljaču treba da stoji ime modela Tv uređaja, kao što piše i na samom uređaju, tj. isti logo. Da ima signal koji može sa određene daljine da upali i ugasi Tv, iz bilo kog ugla u prostoriji i da se Tv može upaliti posle par sekundi, ne više od 2 sekunde Mora da ima prostor za baterije, koji se nalazi sa zadnje strane upravljača. Na vrhu sa leve strane treba da stoji dugme koje je crvene boje ‘’Power’’ i na kojem se pali i gasi televizor. Pored ovog dugmeta treba da ima i malo led svetlo koje će da nam promeni boju u crveno kada gasimo tv i u zeleno kada upalimo tv. Sa desne strane treba da stoji dugme “Input” koje je slične veličine kao dugme za paljenje i gašenje, samo plave boje i koje će da nas odvede do nekog drugog povezanog uređaja pored TV-a .Pored dugmeta za paljenje i gašenje, mora da postoje i dugmići sa brojevima od 0 do 9 gde možemo da biramo brojeve kanala, zatim dugme za menjanje kanala i dugme za pojačavanje i smanjenje zvuka. Razmak između dugmića treba da bude optimalan, da ne remeti rukovanje daljinskim upravljačem. Pored tih nekih osnovnih funkcionalnosti treba da ima i dugme za ’’menu’’, gde možemo da tražimo neke posebne kanale ( filmske, muzičke, radio, dečije…), da ima dugme za teleteks, dugme za premotavanje unazad, kao i dugme sa kojim može da se uđe u podešavanja za boju ekrana, zvuk, sliku...Takođe na sredini treba da stoji i navigacioni taster.

**Kako biste testirali daljinski upravljač?**

1. Proveriti da li daljinski upravljač staje u ljudsku šaku, da nije ogromne veličine, nego onako kako je specificirano.
2. Da li je materijal daljinskog upravljača od materijala koji je specificiran, da nije lomljiv na običan lagan udarac ili pad sa male visine i da dugmići budu mekanog materijala, laki na dodir.
3. Proveriti da li je isti logo na Tv uređaju i daljinskom upravljaču.
4. Prvo proveriti da li daljinski upravljač ima dugme sa leve strane “Power”, crvene boje, koji pali tv i probati da ga uključite, tada treba da led lampa sa desne strane zasvetli zeleno, onda uzeti i isključiti i proveriti da li će boja led svetla da se promeni u crveno i da se tv ugasi.
5. Proveriti koji je vremenski perod od pritiska na dugme za paljenje do paljenja tv uređeja, da li se čeka predugo.
6. Proveriti da li će dugme za “Input”,koji se nalazi sa desne strane, da nas odvede do programa za priključivanje drugih uređaja.
7. Možemo i da pritisnemo u isto vreme i dugme za paljenje i gašenje i dugme pored za Input i proveriti šta će onda da se desi.
8. Proveriti svako dugme od 0 do 9 da li radi, pritiskati naizmenično dugmiće i videti da li će se svaki ispisati na ekranu. Takođe pokušati u isto vreme da pritisnemo dva broja odjednom.
9. Da isprobamo dugme za pojačavanje i gašenje, npr. smanjimo do kraja i nastavimo da smanjujemo i tako isto da pojačavamo, da vidimo dokle može da ide to pojačavanje.
10. Proveriti signal daljinskog, da li ima domet ako stanemo iza vrata, na jednom kraju sobe, ako uperimo u plafon daljinski ili ako ga prekrijemo sa nečim, da li će raditi.
11. Proveriti da li ima prostor za baterije, videti da li radi bez baterija, a ako ne staviti odgovarajuće baterije, pa proveriti da li onda radi.
12. Proveriti da li daljinski radi samo za taj TV uređaj ili može da se korisit za bilo koji model tog proizvođača.
13. Proveriti da li hoće iz druge prostorije da hvata domet.
14. Proveriti sve ostale dugmiće koji su naznačeni na daljinskom upravljaču, da li obavljaju funkciju za koju su specificirani
15. Proveriti da li se boja i brojevi sa dugmića lako brišu ili skidaju posle prvog korišćenja
16. Kada pritisnemo dugme da se isključi tv, probati da pritisnemo bilo koje dugme osim ono za paljenje i proveriti da li će se daljinski upaliti
17. Proveriti da li je razmak između dugmića na određenoj udaljenosti i da li su brojevi i slova čitko ispisana.
18. Proveriti navigacioni taster, da li radi kada se ide gore-dole-levo-desno.